open-index/open-wikipedia-markdown huggingface dataset:
Papa Nicolas V

*Para naman sa duke, tingnan ang Nicolas V, Duke ng Krnov.*

Si **Papa Nicolas V** (Italyano: *Niccolò V*) (15 Nobyembre 1397 – 24 Marso 1455) na ipinanganak na **Tommaso Parentucelli** ang Papa ng Simbahang Katoliko Romano mula 6 Marso 1447 hanggang sa kanyang kamatayan noong 1455. Ang kanyang pagkapapa ay nakakita ng pagbagsak ng Constantinople sa mga Turkong Ottoman. 
## Pagbabasbas ng pang-aalipin
Si Papa Nicolas V ay naglabas ng bull ng papa na  "Dum Diversas" (18 Hunyo 1452) para kay Haring Alfonso V ng Portugal upang bigyan siya ng karapatan na atakihin, sakupin at pasukuin ang mga Saracen at iba pang mga kaaway ni Kristo saan man sila matagpuan. Ang sakop na heograpiko ng pagkakaloob sa bull ay hindi hayagan ngunit ikinatwiran ni Richard Raiswell na ang paggamit ng mga terminong "pagano" at "ibang mga kaaway ni Kristo" ay nagpapakita na ang saklaw ng bull ay malalapat sa mga bagong natuklasang lupain sa kahabaan ng kanlurang baybayin ng Aprika. Kanya ring ikinatwiran na ang paggamit ng wika ng mga krusada sa bull ay nagsisilbing gawing modelo para sa Aprika ang relasyong Kristiyano-Muslim. 

Ang pag-aari ng mga kapuluang Canarias ay patuloy na naging pinagmulan ng alitan sa pagitan ng Espanya at Portugal at si Nicolas V ay hiniling na lutasin ang bagay na huling pumabor sa mga Portuges. Ang bull na inilabas ni Nicolas na  *Romanus Pontifex* (8 Enero 1455) ay muling nagpatibay ng Dum Diversas at nagbasbas rin ng pagbili ng mga aliping itim mula "sa hindi mananampalatay". Ang bull ay nagkaloob rin ng eksklusibong mga karapatan ng pangangalakas sa mga Portuges sa pagitan ng Morocco at mga Indies na may mga karapatang sakupin at akayin ang mga mamamayan nito.  Ang isang mahalagang pagkakaloob na ibibigay ni Nicolas na inisyu kay Haring Alfonso noong 1454 ay nagpalawig ng mga karapatang ipinagkaloob sa mga umiiral na teritoryo sa mga makukuha sa hinaharap.

Ang dalawang mga bull na ito na inilabas ni Nicolas V ay nagbigay sa mga Portuges ng mga karapatan na magkamit ng mga alipin sa kahabaan ng baybaying Aprikano sa pamamagitan ng pamumwersa o pangangalakal. Ang mga pagkakaloob ay kinumpirma ng mga bull na inilabas ni Papa Calixto III] (*Inter Caetera quae* noong 1456), Pope Sixto IV (*Aeterni regis* noong 1481), at Papa Leo X (1514) at ang mga ito ay naging modelo para sa mga kalaunang bull na inilabas ni Papa Alejandro VI: *Eximiae devotionis* (3 May 1493),  *Inter Caetera* (4 Mayo  1493) at *Dudum Siquidem* (23 Setyembre 1493) kung saan ay nagkaloob siya ng mga kaparehong karapatan sa Espanya na nauugnay sa mga bagong natuklasang lupain sa mga Amerika.

## Mga sanggunian
Nicolás 05
Papa Benedicto XIII

Si **Papa Benedicto XIII** (2 Pebrero 1650 &ndash; 21 Pebrero 1730) ay nagsilbing Papa at tagapamahala ng Simbahang Katoliko. Ipinanganak siya bilang **Pietro Francesco Orsini**, na sa pagdaka ay naging Prayle **Vincenzo Maria Orsini, O.P.**. Naglingkod siya bilang Papa magmula 1724 hanggang sa kaniyang kamatayan noong 1730.

Benedicto 13
Papa Leo XI

Si **Papa León XI** (2 Hunyo 1535 &ndash; 27 Abril 1605) na ipinanganak na '''Alessandro Ottaviano de' Medici''' ang Papa ng Simbahang Katoliko Romano mula 1 Abril 1605 hanggang 27 Abril 1605. Siya ay ipinanganak sa Florence. Ang kanyang ina ay anak nina  Jacopo Salviati at Lucrezia de' Medici na kapatid ni Papa Leo X samantalang ang kanyang amang si Ottaviano de' Medici ay isang mas malayong pinsan ng Sambahayan ng Medici. Pagkatapos ng isang huling pagsisimula, siya ay inordinahang pari at ipinadala ni Cosimo I de' Medici, Dakilang Duke ng Tuscany bilang angkop na embahador kay Papa Pio V na isang posisyong kanyang hinawakan sa loob ng 15 taon. Ginawa siyang obispo ng Pistoia noong 1573 ni Papa Gregorio XIII, ginawang arsobispo ng Florence noong 1574 at kardinal-pari ng *Santi Quirico e Giulitta* noong 1583.

Noong 1596, ipinadala siya ni Papa Clemente VIII bilang legato ng papa sa Pransiya kung saan si Maria de' Medici ay isang reyna. Noong 14 Marso 1605, 11 araw pagkatapos ng kamatayan ni Papa Clemente VIII, ang mga 62 kardinal ay pumasok sa konklabeng pampapa. Ang mga prominente sa mga kandidato sa pagkapapa ang dakilang historyan na si Baronius at sikat na Hesuitang kontrobersiyalistang si Robert Bellarmine. Gayunpaman, si Pietro Aldobrandini na pinuno ng partidong Italyano ay nakipag-alyansa sa mga kardinal na Pranses at sinanhi ang pagkakahalal ni Alessandro laban sa hayag na kagustuhan ni Haring Felipe III ng Espanya. Si Haring Henry IV ng Pransiya ay sinasabing gumugol ng 300,000 écu sa promosyon ng kandidasiya ng Alessandro. Noong 1 Abril 1605, si Alessandro ay lumuklok sa trono ng papa na may pangalang Leo XI kasunod ng kanyang tiyuhing si Papa Leo X. Gayunpaman, sa edad na halos 70 ay nagkasakit pagkatapos ng kanyang koronasyon at namatay sa loob ng isang buwan. 

## Mga sanggunian
León 11
Papa Pio IX

Si **Papa Pio IX** (13 Mayo 1792 – 7 Pebrero 1878) na ipinanganak na **Giovanni Maria Mastai-Ferretti** ang pinakamahabang nagharing Papa ng Simbahang Katoliko Romano na nagsilbing papa mula 16 Hunyo 1846 hanggang sa kanyang kamatayan na halos 32 taon. Sa kanyang pagkapapa, kanyang tinipon ang Unang Konsilyong Batikano noong 1869 na nag-atas ng impalibilidad ng papa (pagiging hindi nagkakamali ng papa). Inilarawan ng papa ang dogma ng Imakulada Konsepsiyon ni Maria na nangangahulugang si Maria ay ipinaglihi nang walang orihinal na kasalanan. Pinagkalooban rin ni  Pio IX ang pamagat na Mariana ng Ina ng Laging Saklolo na isang ikonong Bisantino mula sa Creta na ipinagkatiwala sa mga paring Redemptorista. Si  Pio IX rin ang huling papa na namuno bilang soberanya ng Mga Estado ng Papa na bumagsak nang buo sa mga nasyonalistang hukbong Italyano noong 1870 at isinama sa Kaharian ng Italya. Pagkatapos nito, siya ay boluntaryong naging unang "Bilanggo ng Batikano".

## Mga sanggunian 
Kategorya:Mga papa ng Simbahang Katoliko Romano
Papa Leon XIII

Si **Papa Leon XIII** o **Papa Leo XIII** (; ; , 2 Marso, 1810—20 Hulyo, 1903), ay isang paring Italyano at nagsilbi bilang Papa at tagapamahala ng Simbahang Katoliko.  Ipinanganak bilang Konde **Vincenzo Gioacchino Raffaele Luigi Pecci**, ay ang ika-256 na Papa ng Simbahang Romano Katoliko, na namuno mula 1878 hanggang sa kaniyang kamatayan noong 1903, at pumalit kay Papa Pio IX.  Naglingkod hanggang sa edad na 93, siya ang pinakamatandang papa, at ang ikatlong may pinakamahabang panahon sa pontipise, sa likod nina Papa Pio IX at Papa Juan Pablo II.  Kilala siya bilang ang "Papa ng Manggagawang Tao" at "Ang Papang Panlipunan".

Bilang tagapagtaguyod ng karapatang panlipunan noong mga huling panahon ng ika-19 dantaon, iminungkahi niya ang pagbibili o pagbebenta ng mga lupaing Katoliko (pag-aari ng mga kapariang Kastila) na nasa Pilipinas.

## Monsinyor
Iginawad ni Papa Gregorio XVI kay Pecci ang pamagat na *Monsignore* (Monsinyor). Noong 1903, nagkaroon ng mga pagdiriwang ng Hubileong Ginintuan na bumalik-tanaw sa 50 mga taon magmula nang mapangalanan si Pecci bilang isang kardinal.

Noong 1846, dinalaw niya ang London kung saan nakaharap niya si Reyna Victoria.

## Pagka-obispo
Si Pecci ay naging Obispo ng Perugia sa loob ng 32 mga taon, magmula 1846 hanggang 1878.

## Pagkakardinal
Itinaas ni Papa Pio IX ang ranggo ni Pecci upang maging kardinal noong 1853. Pagkaraan ng pagkahalal sa kaniya, hindi kailanman lumabas si Papa Leon sa hangganan ng mga tarangkahan ng Batikano. Nanungkulan si Papa Leon XIII hanggang sa edad na 93. Siya ang pinakamatandang papa at ang pangalawang may pinakamahabang pamumuno bilang papa bago ang pagiging papa ni Papa Juan Pablo II. Nakilala si Papa Leon XIII bilang ang "Papa ng Naghahanapbuhay na Tao."

Namatay si Papa Leo XIII sa edad na 93 dahil sa pulmonya at katandaan.

### Pagkaraan ng kaniyang kamatayan
Ibinurol si Papa Leo XIII sa Basilika ni San Pedro. Inilibing siya sa Basilika na San Juan Laterano, na opisyal na luklukan ng Obispo ng Roma.

## Tingnan din
* Talaan ng mga papa
* Talaan ng mga papa ayon sa tagal ng panunungkulan

## Mga sanggunian
## Mga kawing na panlabas
* "Pope Leo XIII" sa *Catholic Encyclopedia*, 1913
* "Leo XIII" sa *Encyclopædia Britannica*, 1911
* Vatican webpage, Leo XIII
*Cardinals of the Holy Roman Church , Gioacchino Cardinal Pecci
* *Catholic Encyclopedia*, "List of Popes"

Kategorya:Ipinanganak noong 1810
Kategorya:Namatay noong 1903
Kategorya:Mga papa mula sa Italya
Kategorya:Mga papa ng Simbahang Katoliko Romano
Papa Gregorio XIII

Si **Papa Gregorio XIII** (; 7 Enero 1502 – 10 Abril 1585), pinanganak na **Ugo Boncompagni**, ay ang pinuno ng Simbahang Katoliko mula 13 Mayo 1572 hanggang kaniyang kamatayan noong 1585. Higit siyang kilala sa pagkomisyon ng kalendaryong isinunod sa kaniyang pangalan Kalendaryong Gregoriano, na ginagamit hanggang sa ngayon na kalendaryong sibil sa buong mundo. 

## Talambuhay 
### Karera bago naging Papa 
Sa edad na tatlumpu't-anim ipinatawag siya sa Roma ni Papa Pablo III (1534–1549), na nagtalaga sa kaniya sa iba't-ibang puwesto bilang unang hukom ng kabisera, abreviador, at bise-rector ng Campagna. Idinikit siya ni Papa Pablo IV (1555–1559) bilang *datarius* sa silid ni Kardinal Carlo Carafa. Hinirang naman siya ni Papa Pio IV (1559–1565) bilang Paring Kardinal ng *San Sisto Vecchio* at ipinadala siya sa Konsilyo ng Trento.

Nagsilbi rin siyang legado kay Felipe II ng Espanya (1556–1598), noong ipadala siya ng Papa upang siyasatin ang Kardinal ng Toledo. Dito nagsimula ang isang matagal at malapit na ugnayan nila ng Hari ng Espanya, na naging mahalaga sa polisiyang panlabas nang siya'y naging Papa.

## Sanggunian 

----

Gregorio 13
Papa Pio X

Si **Papa Pio X** (Latin na Eklesyastikal: *Pius PP. X*, /Pio Decimo; ) (2 Hunyo 1835 – 20 Agosto 1914) na ipinanganak bilang **Giuseppe Melchiorre Sarto**, ay isang Italyanong pari ng Simbahang Katoliko Romano at naging ika-258 na Papa ng Simbahang Katoliko Romano na naglingkod mula 1903 hanggang 1914. Isa siya sa mga santo ng Simbahang Katoliko. Siya ang unang papa, mula kay Papa Pio V, na kinanonisa bilang santo. Itinakwil ni Pio X ang mga modernistang interpretasyon ng doktrinang Romano Katoliko at nagtaguyod ng mga tradisyonal na pangdebosyong mga kasanayan at teolohiyang ortodoksiya. Ang kaniyang pinakamahalagang reporma ang paglilimbag ng unang Kodigo ng Batas na Kanon na nagtipon ng mga batas ng Simbahang Katoliko Romano sa isang bolyum sa unang pagkakataon. Siya ay isang pastoral na papa na humihikayat ng personal na kabanalan at pamumuhay na nagpapakita ng mga kaugaliang Kristiyano. Siya ay ipinanganak sa bayan ng Riese na kalaunang idinagdag ang "Pio X" (pangalan ni Pio X sa Latin) sa pangalan ng bayang ito.

## Maagang bahagi ng buhay
Ipinanganak si Giuseppe Sarto noong 1835 sa Riese na nasa Kaharian ng Lombardy-Venetia. Nag-aral siya sa Pamantasan ng Padua.

## Pagkapari
Naordinahan si Sarto bilang pari noong 18 Setyembre 1858.

## Bilang obispo
Noong 1884, si Sarto ay ginawang Obispo ng Mantua ni Papa Leon XIII.

## Bilang Kardinal
Noong 1893, si Sarto ay ginawang Kardinal at Patriarka ng Venice ni Papa Leon XIII.

## Bilang papa
Noong 4 Agosto 1903, nahalal si Kardinal Sarto bilang Papa; at pinili niyang tawagin bilang Pio X.

## Kasantuhan
Noong 1951, sumailalim siya sa beatipikasyon, na isang hakbang sa proseso ng pagpapangalan sa kaniya bilang isang santo ng Simbahang Katoliko. Nakanonisa siya bilang isang santo noong 1954.

## Tingnan din
* Tala ng mga papa

## Mga sanggunian
## Mga kawing na panlabas 
*
*Catholic Hierarchy, Pope Pius X
*Cardinals of the Holy Roman Church , Cardinal Sarto 
* Museo San Pio X
*Fondazione Giuseppe Sarto 

Pio 10
Kategorya:Ipinanganak noong 1835
Kategorya:Namatay noong 1914
Kategorya:Mga papa mula sa Italya
Kategorya:Mga namatay dahil sa atake sa puso
Papa Juan XXII

Si **Papa Juan XXII** (1244&nbsp;– 4 Disyembre 1334) na ipinanganak na **Jacques Duèze** (o '''d'Euse''') ang papa ng Simbahang Katoliko Romano mula 7 Agosto 1316 hanggang sa kanyang kamatayan. Siya ang ikalawang papa ng Kapapahang Avignon na inihalal ng isang konklabeng pampapa sa Lyon na tinipon ng kapatid ni Louis X ng Pransiya na si Felipe, Konde ng Poitiers at kalaunang naging Haring Felipe V ng Pransiya. Gaya ng kanyang predesesor, kanyang sinentralisa ang kapangyarihan at sahod ng kapapahan ng Katoliko at namuhay ng buhay prinsipe sa Avignon, Pransiya. Kanyang sinalungan ang mga patakrang pampolitika ni Louis IV bilang Banal na Emperador Romano na nagtulak kay Louis na sakupin ang Italya at ilagay ang Antipapa Nicholas V. Si Juan XXII ay naharap sa kontrobersiya sa kanyang teolohiya na kinasasangkutan ng kanyang mga pananaw sa Pangitaing Beatipiko at pagsalungat sa pagkaunawang Pransiskano ng pagiging dukha ni Kristo at mga apostol. Siya ang nagkanonisa kay Thomas Aquinas.

## Mga sanggunian
Juan 22
Felipe I ng Castilla

thumb|Felipe I ng Castilla
Si **Haring Felipe I** (Hulyo 22, 1478 - Hulyo 25, 1506) ay nagsilbing Hari ng Espanya. 

Kaurian:Mga Hari at Reyna ng Espanya
Kategorya:Ipinanganak noong 1478
Kategorya:Namatay noong 1506
Felipe IV ng Espanya

Si **Felipe IV** (, ; 8 Abril 1605 – 17 Setyembre 1665) ay Hari ng Espanya at (bilang Felipe III) Portugal. Nailuklok siya sa trono noong 1621 at naghari sa Portugal hanggang 1640, at sa Espanya hanggang sa kanyang kamatayan noong 1665. Naalala si Felipe sa kanyang pagtangkilik sa sining, kabilang sa mga alagad ng sining tulad ni Diego Velázquez, at pamamayani niya noong panahon ng Digmaan ng Tatlumpung Taon.

## Pansariling buhay 
Naging una niyang asawa si Elisabeth ng Pransya na anak ni Haring Enrique IV ng Pransiya. Ikinasal sila noong Oktubre 18, 1615 sa Bordeaux: Muling nagpakasal si Felipe noong 1649, pagkatapos ng pagkamatay ng parehong si Elisabeth at ang tanging niyang tagapagmana sa trono. Ang kanyang piniling ikalawang asawa si Maria Anna, kilala din bilang Mariana, pamangkin ni Felipe at anak ni Emperador Fernando ng Banal na Imperyong Romano. ay ginabayan ng politika ang pagnanasa ni Felipe na palakasin ang pakikipag-ugnayan sa Habsburg Austriya.

## Mga sanggunian
Kategorya:Mga Hari at Reyna ng Espanya
Fernando VI

Si **Fernando VI** (; 23 Setyembre 1713 – 10 Agosto 1759), tinatawag din bilang **ang Matalino** (*el Prudente*) at  **ang Patas** (*el Justo*), ay ang Hari ng Espanya mula 9 Hulyo 1746 hanggang sa kanyang kamatayan. Siya ang ikatlong pinuno ng dinastiyang Kastilang Borbon. Siya ang anak ng nakaraang monarkiya, si Felipe V, at kanyang unang asawang si Maria Luisa ng Saboya.

## Maagang buhay
Ipinanganak sa Real Alcázar ng Madrid, tiniis ni Fernando ang malumbay na pagkabata. Ang kanyang madrasta, ang dominanteng si Elisabeth Farnese, ay walang pagmamahal maliban sa kanyang sariling mga anak, at nakikita si Fernando bilang isang hadlang sa kanilang kayamanan. Ang hipokondriya (o labis na pag-alala sa pagkakaroon ng seryosong karamdaman) ng kanyang ama ay nag-iwan kay Elisabeth na maging maybahay ng palasyo.

### Kasal
Ikinasal si Fernando noong 1729 kay Infanta Barbara ng Portugal, anak nina John V ng Portugal at Maria Anna ng Austrya.
## Mga sanggunian
Kategorya:Mga Hari at Reyna ng Espanya
Fernando VII ng Espanya

Si **Fernando VII** (; 14 Oktubre 1784 – 29 Setyembre 1833) ay ang Hari ng Espanya noong maaga hanggang kalagitnaang ika-19 na dantaon. Naghari siya sa Kahariang Kastila noong 1808 at muli noong 1813 hanggang sa kanyang kamatayan noong 1833. Kilala siya ng kanyang mga tagasuporta bilang ''* (ang Ninasa) at sa kanyang mga kritiko bilang * '' (ang Haring Kriminal). 

Ipinanganak sa Madrid sa El Escorial, ginugol ni Fernando VII ang kanyang kabataan bilang malinaw na tagapagmana sa tronong Espanyol. Pagkatapos ng Kaguluhan sa Aranjuez noong 1808, naluklok siya sa trono. Noong taon na iyon, pinatalsik siya ni Napoleon; iniugnay niya ang kanyang monarkiya sa kontra-rebolusyon at reaksyonaryong polisiya na nagdulot ng malalim na bitak sa Espanya sa pagitan ng kanyang puwersa sa kanan at mga liberal sa kaliwa. Bumalik sa kapangyarihan noong Disyembre 1813, muli niyang itinatatag ang absolutistang monarkiya at tinanggihan ang liberal na konstitusyon noong 1812. Nagdulot ang isang pag-aalsa noong 1820 na pinamunuan ni Rafael del Riego na mapuwersa si Fernando VII na ibalik ang konstitusyon kaya nagsimula ang Liberal na Trienio: isang panahon na tumagal ng tatlong taon para sa pamumunong liberal. Noong 1823, pinahintulot ng Kongreso ng Verona ang isang matagumpay na pamamagitang Pranses upang ipanumbalik siya sa ganap na kapangyarihan sa ikalawang pagkakataon. Sinugpo niya ang malayang pamamahayag mula 1814 hanggang 1833, na kinukulong ang maraming patnugot at manunulat. 

Sa kanyang pamumuno, nawala sa Espanya ang halos lahat ng nitong pag-aaring Amerikano, at pumasok ang bansa sa isang malawakang digmaang sibil nang namatay siya. Pinagtatalunan ang kanyang pampolitikang pamana simula noong namatay siya, kasama ang karamihan sa dalubhasa sa kasaysayan na ituring siya bilang isang walang kakayahan, despotiko, at hindi nakikita ng malinaw ang mga bagay-bagay.

## Mga sanggunian
Kaurian:Mga Hari at Reyna ng Espanya
Ramos, Tarlac

Ang **Bayan ng Ramos** ay isang ika-5 klaseng bayan sa lalawigan ng Tarlac, Pilipinas. Ayon sa , ito ay may populasyon na  sa may  na kabahayan.

## Mga Barangay
Ang bayan ng Ramos ay nahahati sa 9 mga barangay.

* Coral-Iloco
* Guiteb
* Pance
* Poblacion Center
* Poblacion North
* Poblacion South
* San Juan
* San Raymundo
* Toledo

## Kasaysayan 
Ang Bayan ng Ramos ay dating sakop ng Paniqui. Ito ay nagmula sa salitang "bani," na isang halamang gamot. Naging bayan ito noong 1921 sa bisa ng pagkakatobay sa kahilingan ng mga unang naninirahan dito. Nang naitatag ito, ang Barangay Bani bilang isang bayan ito ay pinangalanan nilang Ramos bilang alaala kay Geminiano Ramos, na nagtatag ng Barangay Bani, at kay Don Alfonso Ramos, na dating gobernador ng Tarlac.

## Demograpiko
## Mga sanggunian 
## Mga Kawing Panlabas
*Pasyalan Tarlac 
*Philippine Standard Geographic Code 

Kategorya:Mga bayan at lungsod sa Pilipinas
Juan Carlos I ng Espanya

Si **Haring Juan Carlos I** (biniyagan bilang *Juan Carlos Alfonso Víctor María de Borbón y Borbón-Dos Sicilias*; isinilang Enero 5, 1938 sa Roma, Italya) ay ang Hari ng Espanya mula 1975 hanggang 2014.

Noong Nobyembre 22, 1975, dalawang araw makaraan ang pagkamatay ni Francisco Franco, itinilaga si Juan Carlos bilang Hari ayon sa batas ng pagpapalitan na ipinatupad ni Franco. Matagumpay niyang pinangasiwaan ang pagbabago ng Espanya mula sa isang diktatura patungong parlimentaryong demokrasya. Ipinakikita ng mga bilang ng pagsusuri noong 2000 na malawakang umaayon sa kaniyang pamamalakad ang mga Kastila.  Noong 2008, tinuring siya bilang pinakapopular na pinuno sa buong Ibero-Amerika

## Mga sanggunian 
Kategorya:Mga Hari at Reyna ng Espanya
Hari

Ang **Hari** ay isang lalaking makapangyarihang pinuno ng isang lupain. Ang katumbas ng rango nito ay ang Emperador, Sultan, at Emir.

## Tingnan din
*Paghahari-harian
*Soberanya

Kategorya:Monarkiya
Reyna

Ang **Reyna** ay maaring tumukoy sa sumusunod:

* Reynang reynante, isang babaeng monarkong ng isang Kaharian
* Reynang konsorte, ang asawa ng isang naghaharing hari
* Reynang biyuda, ang biyuda ng isang hari
* Reyna (ahedres), isang piyesa sa ahedres
* Inang reyna, isang reynang biyuda na ina ng isang naghaharing monarko
Isabel II ng Espanya

:*Dito tumuturo ang *Isabella II*, para sa Reyna ng Herusalem na kilala rin bilang Isabella II, tingnan ang Yolande ng Herusalem*.

Si **Reyna Isabel II** (Oktubre 10, 1830 - Abril 10, 1904) o Reyna Isabela ay nagsilbing Reyna ng mga Espanya (opisyal bilang "Reyna ng Mga Espanya" mula Agosto 13, 1836, Isabella II ang "reyna ng Castile, Leon, Aragon,...")  Siya ang una at hanggang sa ngayon ang nag-iisang naging reynang reynante, bagaman minsang tinuturing na ikatlong Reynang Reynante ng Espanya, dahil binibilang ang mga dating reynante ng Leon at Castile sa kahanayan ng mga hari at mga hari ng Espanya.

## Talambuhay 
Isinilang si Isabella sa Madrid noong 1830, ang panganay na anak na babae ni Ferdinand VII, hari ng Espanya, at ng ika-apat niyang asawa at pamangkin, si Maria Cristina, na isang Neapolitinang Bourbon at pamangking babae rin ni Marie Antoinette.  Naging reyna-rehiyente si Maria Cristina noong Setyembre 29, 1833, kung kailan ipinruklamang reyna ang kaniyang anak na si Isabella, sa edad na tatlong taon, dahil sa pagkamatay ng hari.

Pumanhik si Isabella sa trono dahil pinilit ni Ferdinand VII ang mga Korte Heneral na tulungan siyang maisantabi ang Batas Salikong pinasimulan ng mga Bourbon noong maagang panahon ng ika-18 dantaon, at upang muling ibalik ang dati at matandang batas ng pagpapalitang pang-monarkiya sa Espanya.  Nakipaglaban ng pitong taon si Carlos, kapatid na lalaki ni Ferdinand at tinatawag na unang "mapagpanggap" noong kapanahunan ng minoridad (wala sa hustong gulang) ni Isabella, upang kuwestiyunin ang titulo ni Isabella.  Tinatawag na mga Carlista ang kaniyang mga tagapagtangkilik at ang hidwaang ito kaugnay ng pagpapalitan sa trono ang naging paksa ng ilang bilang ng mga Digmaang Carlista noong ika-19 dantaon.
 pada 17 Jan 1863.]]
## Mga sanggunian 
Kaurian:Mga Hari at Reyna ng Espanya
Unang Sulat sa mga taga-Corinto

Ang **Unang sulat sa mga taga-Corinto** o **1 Corinto** ay isang aklat ng mga sulat na nasa Bagong Tipan ng Bibliya. Isa itong liham mula kina Apostol San Pablo at Sostenes para sa mga Kristiyanong taga-Corinto - ang mga Corinto o Corintio, marami ang nagpupunta sa pook na ito. Itinatag ni San Pablo ang isang parokya o simbahan ng mga Kristiyano noong panahon ng kaniyang ikalawang paglalakbay, mga 51 A.D. hanggang 53 A.D. Naitatag ito ni San Pablo bagaman may mga naganap na pag-uusig ng mga Hudyo at iba pang mga kaaway laban sa kaniya habang nangangaral. Laganap din ang kasamaan sa lungsod ng Corinto noong mga panahong iyon, at bata pa ang simabahang itinatag ni San Pablo.

Nilarawang nagkaroon ng mga pagpapangkat-pangkat o pagbabaha-bahagi sa pamayanang Kristiyano ng Corinto. Sinasabi ring nagkaroon ang mga mamamayan ng katangiang mapagmataas sapagkat nagkaroon sila ng karunungan matapos na maging mga Kristiyano at dahil pagkakaroon ng kasanayan sa pagsasalita ng iba't ibang mga wika.

## Balangkas 
thumb|right|Larawan nina *Kawang-gawa* (mula sa kaliwa), *Pananalig*, at *Pag-asa* na nakabatay sa *1 Corinto*.
thumb|right|Larawan ng isang sipi ng tinatawag na *1 Corinto 13-B* (ika-19 daantaon) mula sa *Codex Vaticanus*, na nasa aklatang Batikano.
Mayroong dalawang pangunahing bahagi ang *Unang Sulat sa mga Corinto*: Una, ang pagsaway at pangangaral sa mga Corinto hinggil sa alitan ng mga Kristiyano at sa kahalayan (1, 1 -6 -20). Ikalawa, ang kasagutan sa mga katanungan ukol sa kasal at pagkadalaga, sa mga tanong tungkol sa mga paghahain sa mga kaloob ng Espiritu Santo, at hinggil sa muling pagkabuhay ng mga patay.

Naririto ang balangkas ng unang liham ni San Pablo:

# *Pagbati* (1:1-9)
# *Pagkakabaha-bahagi sa Corinto* (1:10–4:21)
## *Katunayan ng Pagkakababaha-bahagi*
## *Sanhi ng Pagkakabaha-bahagi*
## *Gamot sa Pagkakabaha-bahagi* 
# *Imoralidad sa Corinto* (5:1–6:20)
## *Disiplina sa kapatid na imoral*
## *Paglutas sa mga Alitang Personal*
## *Kabanalang Sekswal*
# *Mahihirap na Aral* (7:1–14:40)
## *Kasal*
## *Kalayaang Kristiyano*
## *Pagsamba* 
# *Aral ng Pagkabuhay na Maguli* (15:1-58)
# *Pagwawakas* (16:1-24)

## Sanggunian 
## Mga panlabas na kawing 
* Unang Sulat sa mga taga-Corinto (*1 Corinthians*), mula sa Ang Dating Biblia (1905)
* Unang Sulat ni Pablo sa mga taga-Corinto, Buong Bibliya sa wikang Tagalog, mula sa AngBiblia.net
* 1 Mga Taga-Corinto, Ang Salita ng Diyos (SND, 1998), Bibliyang Tagalog sa Internet (Bagong Tipan), BiblesInternational, BibleGateway.com

Kaurian:Bagong Tipan
Kaurian:Mga sulat ni San Pablo
Sulat sa mga taga-Roma

**Ang sulat sa mga taga-Roma** o **Sulat sa mga Romano** ay isa sa mga aklat sa Bagong Tipan ng Bibliya, na naglalaman ng isang liham na isinulat ni San Pablong Alagad para sa mga Kristiyanong Romano.  Sa katunayan, ito ang ikaanim sa mga liham na isinulat ni San Pablo, na palaging inuuna sa pagkakabanghay dahil sa kahalagahan ng mga nilalaman at paksa: ang kabuuruan ng Kristiyanismo.  Sinulat ito ni San Pablo mula sa Corinto, Gresya noong binalak niyang pumunta sa Espanya para magturo ng Kristiyanismo sa Kanlurang Mundo.  Pagkalipas ito ng ikatlo niyang paglalakbay na pampamamahayag ng Mabuting Balita ni Hesus.  Samakatuwid, pagkaraang maisakatapuran ang pagtatatag ng mga Simbahan (o  Parokya) sa Asya Menor, Masedonya, at Gresya.).  Ibig lamang tumulong ni San Pablo sa pagsugpo ng mga suliraning kinakaharap ng mga Romanong Kristiyano, at para pagtibayin ang kalooban ng mga mamamayang ito.  Kabilang sa mga suliranin ng mga Kristiyano ng Roma ang hindi pagkakaunawaan ng mga Kristiyanong Hudyo at mga Kristiyanong Romano (ang mga Kristiyanong hentil o Kristiyanong pagano): Idinidiin ng mga Kristiyanong Hudyo ang kahalagahan ng pagsunod sa Batas ni Moises, samantalang ipinipilit naman ng mga Kristiyanong Romano ang kahalagan ng Batas ni Kristo.

## Mga bahagi 
[thumb|right|Sipi ng *Sulat sa mga Romano* (Romano 7:4-7) na nasa [wikang Griyego.]]
Naglalaman ang liham na ito ni San Pablo ng pagbati, pasasalamat, pagtalakay sa pangangailangang maligtas ng tao, ang gawaing pagliligtas ng Diyos, ang tungkulin ng bansang Hudyo sa mga balak ng Diyos, at ang pagtatapos na nagbibilin at nangagaral hinggil sa pagpapanatili ng ugaling Kristiyano at sa pagkakaisa ng mga Kristiyano.

Naririto ang balangkas ng sulat na ito:

:* *Paunang Salita* (1, 1-17)
:* *Bahaging Dogmatiko* (1, 18 - 11, 36)
:* *Bahaging Moral* (12, 1 - 15, 13)
:* *Mga Huling Tagubilin (15, 14 - 16, 27)

Nagsasaad ang *Bahaging Dogmatiko* ng mga sumusunod: na kailangan ang pagsampalataya kay Kristo para makamit ang kaligtasan, ng pagtalakay hinggil sa kabanalan at kaligtasan sa pamamagitan ni Hesus, at ng mga bunga ng kaligtasan.  Naglalahad naman ang *Bahaging Moral* ng mga tungkulin ng mga Kristiyano sa kanilang kapwa, at mga tungkulin nila sa pamahalaan at sa lipunan.

## Mga sanggunian
## Mga panlabas na kawing 
* Sulat sa mga Taga-Roma (*Romans''), mula sa Ang Dating Biblia (1905)
* Ang Sulat ni Pablo sa mga taga-Roma, Buong Bibliya sa wikang Tagalog, mula sa AngBiblia.net
* Mga Taga-Roma, Ang Salita ng Diyos (SND, 1998), Bibliyang Tagalog sa Internet (Bagong Tipan), BiblesInternational, BibleGateway.com

Kategorya:Bagong Tipan
Kategorya:Mga sulat ni San Pablo
Sulat sa mga taga-Galacia

Ang **Sulat sa mga taga-Galacia** ay isa sa mga aklat ng mga sulat sa Bagong Tipan ng Bibliya na sinasabing isinulat ni Apostol San Pablo para sa mga taga-Galacia na nasa Gitnang Anatolia.  Tungkol ito sa alitan ng mga Kristiyanong Hentil ukol sa Batas ni Moises (Batas Mosaiko) sa loob ng sinaunang Kristiyanismo.  Sinasabing kahawig ng liham na ito ang *Sulat sa mga Romano* na si San Pablo rin ang umakda.  Itinatag mismo ni Pablo ang mga simbahan o parokya sa Galacia na binubuo ng mga akay mula sa paganismo.  Pagkatapos ng paglisan ni Pablo sa Galacia, nangaral sa mga Galata ang ilang mga Kristiyanong nagmula sa Hudaismo.  Kaya't naliko ang mga Kristiyanong Galata patungo sa landas ng mga katuruang ukol sa Hudaismo na nagsasabing nanggagaling lamang ang kaligtasan mula sa Batas ni Moises.  Sinasabing isinulat ni Pablo ang liham na ito bilang tugon sa pagkakaliko ng mga Galata (taga-Galacia), na nakaayon sa mga turo ni Pablo ukol sa "grasyang ipinagkaloob na hindi ayon sa mga gawa ng Batas Mosaiko."  Tinuligsa rin ng mga Kristiyanong Hudyong ito ang pagiging alagad ni Pablo pati ang mga pangaral nito., at ang paggalang sa iba pang mga kaugnay na mga seremonya ng Hudaismo.  Ayon kay San Pablo, taliwas ito sa Mabuting Balita (Ebanghelyo) na nagmula kay Hesus.  Idinagdag pa ni San Pablo na isang malayang handog mula sa Diyos ang kaligtasan, na nakalaan para sa mga may pananalig kay Kristo, at hindi ito makakamit mula sa pagsunod at pagpapanatili ng mga pili at tiyak na mga patakaran.  Idiniin pa ni San Pablong malaya mula sa Batas ni Moises ang lahat ng mga "kaisa ni Kristo" o mga "na *kay* Hesukristo", na ginagabayan din ng Espiritu Santo.

## Mga bahagi ng liham 
Binubuo ng tatlong bahagi ang *Sulat sa mga taga-Galacia*:

:* *Pagtatanggol sa sarili ni Pablo* (1, 11 - 2, 21)
:* *Kaligtasan sa pamamagitan ng pagsampalataya kay Kristo* (3 - 4)
:* *Mga bilin hinggil sa kalayaan, pagkakawanggawa, at kabanalan (5, 1 - 6, 18)

## Sanggunian 
## Mga panlabas na kawing 
* Sulat sa mga taga-Galacia (*Galatians''), mula sa Ang Dating Biblia (1905)
* Sulat ni Pablo sa mga Taga-Galacia, Buong Bibliya sa wikang Tagalog, mula sa AngBiblia.net
* Mga Taga-Galacia, Ang Salita ng Diyos (SND, 1998), Bibliyang Tagalog sa Internet (Bagong Tipan), BiblesInternational, BibleGateway.com

Kaurian:Bagong Tipan
Kaurian:Mga sulat ni San Pablo
Sulat sa mga taga-Efeso

Ang **Sulat sa mga taga-Efeso** o **Sulat sa mga Efesio**

## Panahon ng pagkakasulat 
Nasulat ito bago magwakas ang unang pagkakataon ng pagkakabilanggo ni San Pablo sa Roma noong taong 63 AD.
[thumb|right|Ang salitang [wikang Griyego|Griyegong "atheoi" αθεοι ("[yaong mga] walang diyos") kung paano ito ipinakikita sa *Sulat sa mga taga-Efeso 2:12* sa ibabaw ng Papiro 46 ng maagang ika-3 daantaon. Hindi lumilitaw ang salitang ito - sa anumang anyo pa nito - sa loob ng Bagong Tipan o bersyong Griyegong Koine ng Lumang Tipan.]]

Nagbubukas ito sa paglalantad ng walang-hanggang layunin ng Diyos na sagipin kapwa ang mga Hudyo at mga Hentil.  Bukod sa panuntunan hinggil sa Mistikong Katawan ni Hesus, sinasaad din dito ang paghahambing ng walang bahid dungis na pagiging isa ng mga Kristiyanong mananampalataya, at nagbibigay din ng halimbawa sa ulirang magandang pag-uugnayan ng mga mag-asawa.  Bilang pagbubuod, ang sulat ni San Pablo sa mga taga-Efeso ay nagbibigay ng diin sa pagkakaroon ng mga sumusunod:

* Katapatan sa mga pangaral ni Hesukristo
* Katapatan sa Simbahan

Ang ganitong mga paksa ay matatagpuan din sa sulat ni San Pablo para sa mga taga-Colosas at sa mga taga-Filipos.

## Mga bahagi ng sulat 
Ang *Sulat sa mga taga-Efeso* ay nahahati sa dalawang mga bahagi:

:* Unang bahagi: *Ang ating Pakikiisa kay Kristo* (1,3 - 3, 21)
:* Ikalawang bahagi: ''Ang mga tungkulin ng mga Kristiyano sa isa't isa (4, 1 - 6, 24)

### Unang bahagi 
Sa unang parte ng liham, tinalakay ni San Pablo ang paksa ng pagkakaisa, kasama ang paraan ng pagpili ng Diyos sa bayan niya, maging ang pagpapatawad at pagpapalaya mula sa kasalanan sa pamamagitan ni Kristong anak niya.  Kabilang pa rin ang paraan ng pagpapatunay ng Espiritu Santo ang katuparan ng pangako sa kanila ng Diyos.

### Ikalawang bahagi 
Sa ikalawang parte ng liham, nanawagan si San Pablo sa mga Kristiyano na "gawin nilang makatotohanan sa kanilang buhay" ang pakikiisa nila kay Hesukristo sa pamamagitan ng pagiging "isang lupon ng mga mananampalataya".

## Kaugnayan sa Lumang Tipan 
Kapag ihahambing sa Lumang Tipan, walang aklat na purong panulaan ang Bagong Tipan. Subalit ang *Sulat sa mga taga-Efeso* ng Bagong Tipan ang itinuturing na pinakamalapit sa ganitong kaurian o katangian.
## Tingnan din
*Mga sulat ni Pablo
## Mga sanggunian 
## Mga panlabas na kawing 
* Sulat sa mga taga-Efeso (*Ephesians*), mula sa Ang Dating Biblia (1905)
* Sulat ni Pablo sa mga Taga-Efeso, Buong Bibliya sa wikang Tagalog, mula sa AngBiblia.net
* Mga Taga-Efeso, Ang Salita ng Diyos (SND, 1998), Bibliyang Tagalog sa Internet (Bagong Tipan), BiblesInternational, BibleGateway.com

Kategorya:Bagong Tipan
Kategorya:Mga sulat ni San Pablo
Talaan ng mga Hari at Reyna ng Espanya

right|300px|thumb|Palacio Real de Madrid

Ito ang listahan ng mga Hari at Reyna ng Espanya.

## 40px Dinastiya ng Trastamara 
## 40px Dinastiya ng Habsburgo
## 40px Dinastiya ng Borbon
## 40px Dinastiya ng Bonaparte
## 40px Dinastiya ng Borbon (Unang Pagbabalik)
## 40px Dinastiya ng Saboya
## 40px Dinastiya ng Borbon (Pangalawang Pagbabalik)
## 40px Dinastiya ng Borbon (Pangatlong Pagbabalik)
## Mga kawing panlabas 
* Monarquía Hispánica: Cervantes virtual

*
Sulat sa mga taga-Colosas

Ang **Sulat sa mga taga-Colosas** o **Sulat sa mga Colosense** ay isang aklat sa Bagong Tipan ng Bibliya na nakahanay sa mga liham na isinulat ni Apostol San Pablo.  ang sulat na ito ay para sa mga taga-Colosas o mga Colosense.

## Paglalarawan 
Ipinadala ni San Pablo ang sulat na ito sa Colosas noong taong 63 sa pamamagitan ni Tiquico.  Sa liham, binatikos ni San Pablo ang mga aral na pinalalaganap ng mga kalaban hinggil sa mga anghel.  Binatikos din ng sulat ang mga pangaral ng mga kaaway tungkol sa Manunubos na si Hesukristo, pati na ang ukol sa mga kautusang nagmula sa Lumang Tipan ng Bibliya.  Nagpaliwanag si San Pablo ng tungkol sa pagka-Diyos at katawang mistiko ni Hesukristo.

May pagkakahawig ang Sulat sa mga taga-Colosas sa Sulat ni San Pablo sa mga taga-Efeso.
## Tingnan din
*Mga sulat ni Pablo

## Mga sanggunian 
## Mga panlabas na kawing 
* Sulat sa mga taga-Colosas (*Colossians*), mula sa Ang Dating Biblia (1905)
* Sulat ni Pablo sa mga Taga-Colosas, Buong Bibliya sa wikang Tagalog, mula sa AngBiblia.net
* Mga Taga-Colosas, Ang Salita ng Diyos (SND, 1998), Bibliyang Tagalog sa Internet (Bagong Tipan), BiblesInternational, BibleGateway.com

Kategorya:Bagong Tipan
Kategorya:Mga sulat ni San Pablo
Unang Sulat sa mga taga-Tesalonica

Ang **Unang Sulat sa mga taga-Tesalonika** o sa mga Tesalonisense (Tesalonicense, taga-Tesalonica) ay isang aklat sa Bagong Tipan na isinulat ni Apostol Pablo.  Kasama ng Ikalawang Sulat sa mga taga-Tesalonika, tinatawag ang mga aklat na ito bilang **Mga Sulat sa mga taga-Tesalonika**.  Ayon sa mga dalubhasa sa Bibliya, ang mga ito ang pinakauna sa mga naisulat na liham ni San Pablo, na naturang "Apostol ng mga Hentil".

## Kasaysayan
Isinulat ni San Pablo ang unang sulat na ito para sa mga Kristiyanong nasa Tesalonika upang sagutin ang mga pag-uulat na ginawa ni Timoteo. Pagkaraan ito ng pagdalaw ni Timoteo sa Tesalonika (ang dating kabisera ng Romanong Masedonya, at kilala sa kasalukuyan sa pangalang Salonika o Salonica) bilang sugo ni San Pablo na nakibalita sa kalagayan ng mga Kristiyano doon.  Dating nangaral si San Pablo sa Tesalonika, noong bandang 51, ang taon ng pangalawang pagmimisyon ni San Pablo, subalit kinailangan niyang lumikas at tumakas papuntang Berea, na nasundan ng pagtungo sa Atenas, at humantong sa Corinto.  Sa Corinto isinulat ni San Pablo ang unang sulat niya para sa mga Tesalonisense.

## Layunin
Bukod sa pagbibigay ng tugon ni San Pablo hinggil sa ulat ni Timoteo, naging layunin din ni San Pablo sa pagsulat ang liham na ito ang magbigay ng liwanag sa mga taga-Tesalonika ukol sa mga pag-aalinlangan ng mga ito hinggil sa kanilang pananampalataya.

## Balangkas
Ang unang sulat na ito ay may dalawang pangunahing mga bahagi:

*A. Pasasalamat at Kaunting Kasaysayan (1-3)
*B. Pangaral na Dogmatiko at Moral (4-5)

Narito ang mas detalyadong mga bahagi ng liham na ito:

*Pagbati at pasasalamat ()
*Mga nakaraang pakikipag-ugnayan sa Iglesya ()
*Ukol sa Pagdalaw ni Timoteo ()
*Mga isyu sa loob ng Iglesya ()
:*Mga pagsasama ng mga Kristiyano ()
:*Paghahanda sa Pagbabalik ni Hesus ()
:*Kung paano dapat umasal ang mga Kristiyano ()
:*Huling Pagbati ()
## Tingnan din
*Mga sulat ni Pablo
*Apostol Pablo
## Mga sanggunian
## Mga panlabas na kawing 
*Unang Sulat sa mga taga-Tesalonica (*1 Thessalonians*), mula sa Ang Dating Biblia (1905)
*Unang Sulat ni Pablo sa mga Taga-Tesalonica, Buong Bibliya sa wikang Tagalog, mula sa AngBiblia.net
*1 Mga Taga-Tesalonica, Ang Salita ng Diyos (SND, 1998), Bibliyang Tagalog sa Internet (Bagong Tipan), BiblesInternational, BibleGateway.com

Kategorya:Mga sulat ni San Pablo
Ikalawang Sulat sa mga taga-Tesalonica

Ang **Ikalawang Sulat sa mga taga-Tesalonika** ay ang pangalawang aklat sa Bagong Tipan ng Bibliya na isinulat ni Apostol Pablo para sa mga Kristiyanong taga-Tesalonica o mga Tesalonisense.  Kasama ng Unang Sulat sa mga taga-Tesalonika, tinatawag ang mga aklat na ito bilang **Mga Sulat sa mga taga-Tesalonika**.  Ayon sa mga dalubhasa sa Bibliya, ang mga ito ang pinakauna sa mga naisulat na liham ni San Pablo, na naturang "Apostol ng mga Hentil".
## Petsa ng Pagkakasulat
 bago ito wasakin ng mga Romano noong CE.]]
Ang 2 Tesalonica ay isinulat bago mawasak ang Ikalawang Templo sa Herusalem noong 70 CE. Ayon sa (2:1-4), " Mga kapatid, tungkol naman sa pagbabalik ng ating Panginoong Jesu-Cristo at sa pagtitipon sa atin upang makapiling niya, nakikiusap kami sa inyo 2 na huwag agad magugulo ang inyong isipan o mababahala kung mabalitaan ninyong dumating na ang Araw ng Panginoon. Huwag kayong maniniwala kahit sabihin pa nilang iyon ay pangangaral o pahayag, o isinulat namin. 3 Huwag kayong magpapadaya kaninuman sa anumang paraan. Hindi darating ang Araw ng Panginoon hangga't di pa nagaganap ang huling paghihimagsik laban sa Diyos at ang paglitaw ng Suwail[a] na itinakda sa kapahamakan.[b] 4 Itataas niya ang kanyang sarili at kakalabanin ang lahat ng kinikilalang diyos at sinasamba ng mga tao. Uupo siya sa Templo ng Diyos at magpapakilalang siya ang Diyos." Ito ay reaksiyon sa palpak na hula ni Apostol Pablo sa 1 Tesalonica na ang  (4:15), " Ito ang itinuturo ng Panginoon na sinasabi namin sa inyo: **tayong mga nabubuhay pa** natitira pa hanggang sa pagparito ng Panginoon, ay hindi mauuna sa mga namatay na."

Ito ay isang pekeng liham na ipinangalan lang kay Apostol Pablo.

## Paglalarawan
Kasama ng unang sulat ni San Pablo sa mga taga-Tesalonika, ang pangalawang sulat na ito ay nakatuon sa mga paksa ng suliraning teolohikal at moral na naganap sa Tesalonika (bilang paghahambing, ganitong mga paksa rin ang naging tuon sa Una at Ikalawang Sulat ni San Pablo sa mga taga-Corinto).

## Balangkas
Ang ikalawang sulat na ito ay binubuo ng sumusunod na mga bahagi:

*A. Tungkol sa Paghatol ng Diyos (1, 1-12)
*B. Mga Tanda sa Ikalawang Pagparito ni Kristo (2, 1-17)
*C. Mga Tagubilin (3, 1-18)
## Tingnan din
*Mga sulat ni Pablo
*Apostol Pablo
## Mga sanggunian
## Mga panlabas na kawing
*Ikalawang Sulat sa mga taga-Tesalonica (*2 Thessalonians*), mula sa Ang Dating Biblia (1905)
*Ikalawang Sulat ni Pablo sa mga Taga-Tesalonica, Buong Bibliya sa wikang Tagalog, mula sa AngBiblia.net
*2 Mga Taga-Tesalonica, Ang Salita ng Diyos (SND, 1998), Bibliyang Tagalog sa Internet (Bagong Tipan), BiblesInternational, BibleGateway.com

Kategorya:Bagong Tipan
Kategorya:Mga sulat ni San Pablo
Sulat kay Filemon

Ang **Sulat kay Filemon** ay isang aklat sa Bagong Tipan ng Bibliya na isinulat ni San Pablo Apostol.  Tungkol ito sa isang takas na aliping nagngangalang Onesimo (Onesimus).  Kasama ni Onesimo sa kanyang pagbabalik kay Filemon si Tiquico, na may dala-dalang liham para kay Filemon.  Layunin ng liham na ipagmakaawa si Onesimo kay Filemon.  Sa pamamagitan ng sulat, hiniling ni San Pablo kay Filemon na tanggapin ni Filemon si Onesimo bilang isang "kapatid ni Kristo" at bilang isang "kinatawan ni San Pablo".
## Tingnan din
*Mga sulat ni Pablo
*Apostol Pablo
## Mga sanggunian 
## Mga panlabas na kawing 
* Sulat kay Filemon (*Philemon*), mula sa Ang Dating Biblia (1905)
* Sulat ni Pablo kay Filemon, Buong Bibliya sa wikang Tagalog, mula sa AngBiblia.net
* Kay Filemon, Ang Salita ng Diyos (SND, 1998), Bibliyang Tagalog sa Internet (Bagong Tipan), BiblesInternational, BibleGateway.com

Kategorya:Bagong Tipan
Kategorya:Mga sulat ni San Pablo
Sulat sa mga Hebreo

Ang **Sulat sa mga Hebreo** ay isang aklat sa Bagong Tipan ng Bibliya na nakahanay sa mga Sulat ni San Pablo.  Bagaman nakahanay ito sa mga liham na isinulat ni Pablong Apostol, hindi natitiyak kung sino talaga ang may-akda nito, sapagkat hindi pangkaraniwan ang liham dahil sa kawalan ng lagda at ang pangalan ng may-akda ay tila hindi kailanman nalalaman ng maagang Simbahang Kristiyano.  Nagkaisa lamang ng mga palagay ang mga dalubhasa sa Bibliya na hindi ito isa sa mga tunay na sulat ni San Pablo dahil sa pagiging kaiba ng kaparaanan ng pagkakasulat.

## Layunin 
Nais ng liham na palakasin ang mga kalooban ng mga Hudyong naging mga Kristiyano.  Ang mga bagong Kristiyanong ito ay maaari kasing mahalinang manumbalik sa kanilang dating relihiyon dahil sa nagaganap na pagsamba sa Herusalem.  Isa itong pilosopikal na liham (katulad ng Ebanghelyo ni Juan) na nag-aanyaya ng katapatan sa pananampalatayang Kristiyano sa kabila ng panahon ng pag-uusig.  Nakamit ng liham na ito ang mga layuning ito sa pamamagitan ng paggamit ng Lumang Tipan ng Bibliya.  Sa ganitong paraan, tinunton ng liham ang kasaysayan ng pananampalataya hanggang sa kapanahunan ng may-akda.  Tinatanaw ng liham si Hesukristo bilang katuparan at kaganapan ng sinaunang mga pangako ng Diyos.   

## Paglalarawan 
Itinuturo ng sulat na ito ang ganitong mga bagay: 

* Na si Hesukristo ay mahigit kaysa mga anghel at kaysa kay Moises
* Na si Hesus ay Anak ng Diyos
* Na si Hesus ay kapantay ng Diyos Ama
* Na ang pagkapari ni Hesus ay mahigit kaysa mga Levita
* Na inihain ni Hesus ang sarili upang tubusin ang mga kasalanan ng mga tao
* Na ang Dugo ni Kristo ay mahalaga at mahigit kaysa dugo ng mga hayop na nasa Lumang Tipan
* Na nagdurulot ng "kaligtasang walang hanggan" ang Dugo ni Kristo
* Na ang mga tao ay dapat maging katulad ng naunang mga banal na umasa sa Mesias
* Na dapat manatili ang mga tao sa pagsampalataya kay Hesukristo
## Tingnan din
*Mga sulat ni Pablo
*Apostol Pablo
## Mga sanggunian 
## Mga panlabas na kawing 
* Sulat sa mga Hebreo (*Hebrews*), mula sa Ang Dating Biblia (1905)
* Sulat sa mga Hebreo, Buong Bibliya sa wikang Tagalog, mula sa AngBiblia.net
* Hebreo, Ang Salita ng Diyos (SND, 1998), Bibliyang Tagalog sa Internet (Bagong Tipan), BiblesInternational, BibleGateway.com

Kategorya:Bagong Tipan
Kategorya:Mga sulat ni San Pablo
Sulat ni Santiago

Ang **Sulat ni Santiago** (pangkaraniwang pamagat) o **"Sulat ni Jacobo"** (hindi pangkaraniwang pamagat) ay aklat sa Bagong Tipan na isinulat ni Santiago na kapatid ni Hesus (kilala rin bilang Santiago ang Bata o "Jacobo").  Kilala ang sulat na ito sa Ingles bilang *Letter of James*.

## Paglalarawan 
May pagkakatulad ang *Sulat ni Santiago* sa mga Sulat ni San Pablo sapagkat naisulat ito, kasama ng iba pang tinaguriang mga Katolikong Sulat o mga Sulat Pandaigdig dahil sa partikular na suliranin o mga pagtatalong pangteolohiya sa loob ng unang mga Simbahan.  Binigyang diin ng *Sulat ni Santiago* ang paggawa ng mabuti kasama ng pananampalatay at pananalig, na mahalaga sa pagiging masigla at makarelihiyon ng mga Kristiyano. 

## Mga payo 
Sa pagsulat ng *Sulat ni Santiago*, ipinayo ni Santiagong kapatid ni Hesus sa mga unang Kristiyano ang mga sumusunod: 

* Na nasa pagtitiis at mga pagsubok sa gawain ng kabanalan ang totoong kaligayahan
* Na nasa pag-iwas mula sa makamundong mga hangarin, mabubuting mga gawain, at pagpipigil ng dila (pagpigil sa pagsasalita ng masama) ang totoong kabanalan at tunay na relihiyon
* Na nakakamtan ang totoong karunungan magmula sa tatlong bagay: pagpigil ng damdaming masimbulo o marahas, pagtakwil sa kayamanan, at pagbabata o pagtitiis
* Ipinayo rin niya ang hinggil sa pakikitungo sa mga may karamdaman, tungkol sa pagdarasal, at ukol sa pagtulong sa mga kapatid sa pananampalataya na naliligaw o nagkakamali ng landas
## Tingnan din
*Santiago ang Makatarungan
*Konseho ng Herusalem
*Apostol Pablo
## Mga sanggunian 
## Mga panlabas na kawing 
* Sulat ni Santiago (*James*), mula sa Ang Dating Biblia (1905)
* Sulat ni Santiago, Buong Bibliya sa wikang Tagalog, mula sa AngBiblia.net
* *Tagalog (John and James) Bible*, Tagalog na Bibliya (Juan at Jacobo [o Santiago] lamang) na nasa pampublikong dominyo, mula sa HtmlBible.com at JohnHurt.com. 
* Santiago, Ang Salita ng Diyos (SND, 1998), Bibliyang Tagalog sa Internet (Bagong Tipan), BiblesInternational, BibleGateway.com

Kategorya:Bagong Tipan
Sulat sa mga taga-Filipos

Ang **Sulat sa mga taga-Filipos** o **Sulat sa mga Filipense** ay aklat sa Bagong Tipan na isinulat ni Apostol Pablo para sa mga Kristiyanong taga-Filipos o Filipense.

## Layunin 
Ang sulat ni San Pablo sa mga taga-Filipos ay nagbibigay ng diin sa pagkakaroon ng mga sumusunod:

* Katapatan sa mga pangaral ni Hesukristo
* Katapatan sa Simbahan

Ang ganitong mga paksa ay matatagpuan din sa sulat ni San Pablo para sa mga taga-Colosas at sa mga taga-Efeso.

## Sanligang pangkasaysayan 
Dating nangaral si San Pablo sa mga Filipense, isang kalaapit na bayan ng Neapolis (kilala sa kasalukuyang bilang Karala na nasa hilaga ng Gresya) sa Europa.  Naglakbay si San Pablo sa lugar na ito noong humigit-kumulang taong 51.  Ito ang kanyang pangalawang paglalakbay na pangmisyon. Si San Pablo ang nagtatag ng lungsod ng Filipos, ang unang naitatag na lungsod ni San Pablo sa Europa.  Pagkalipas ng 10 mga taon, nabilanggo si San Pablo sa Sinaunang Roma.  Nabalitaan ito ng mga taga-Filipinos kaya't nagpadala sila ng abuloy sa pamamagitan ni Epafrodito.  Nagkaroon ng karamdaman si Epafrodito habang pinaglilingkuran ni Epafrodito si San Pablo, kaya't nang gumaling na ay pinauwi siya ni San Pablo pabalik sa Filipos.  Sa pagbabalik ni Epafrodito sa Filipos, dala-dala niya ang liham ni San Pablo para sa mga taga-Filipos.

## Mga nilalaman 
Ang sulat ni San Pablo sa mga Filipense ay naglalaman ng mga sumusunod:

*Pasasalamat para sa mga taga-Filipos
*Mga payo ni San Pablo na kinasasangkutan ng:
:* Bilin na pag-ilag sa mga Hudyong tumutuligsa sa Kristiyanismo, ang relihiyon ni Hesukristo
:* Tagubilin na mabuhay ang mga Filipense na mabuhay bilang mga tagasunod ni Hesukristo
:* Tagublin na ayusin ang mga alitan ng mga Filipense
## Tingnan din
*Mga sulat ni Pablo
## Mga sanggunian 
## Mga panlabas na kawing 
* Sulat sa mga taga-Filipos (*Philippians*), mula sa Ang Dating Biblia (1905)
* Sulat ni Pablo sa mga Taga-Filipos, Buong Bibliya sa wikang Tagalog, mula sa AngBiblia.net
* Mga Taga-Filipos, Ang Salita ng Diyos (SND, 1998), Bibliyang Tagalog sa Internet (Bagong Tipan), BiblesInternational, BibleGateway.com

Kaurian:Mga sulat ni San Pablo
Unang Sulat ni Pedro

Ang **Unang Sulat ni Pedro** o **1 Pedro** ay isang aklat sa Bagong Tipan na isinulat ni Apostol San Pedro.  Kasama ng Ikalawang Sulat ni Pedro, nakalaan ang sulat na ito para sa mga Kristiyanong nasa Asya Menor na nakaranas ng panliligalig ng ibang mga kababayan dahil sa bago nilang relihiyon, ang Kristiyanismo, na ayon kay San Pedro ay ang "tunay na relihiyon".  

## Paglalarawan
Ang unang sulat ay naisulat ni San Pedro sa Sinaunang Roma noong taong 63.  Naglalaman ang sulat ng panghihimok ni San Pedro sa mga bagong Kristiyano na maging matatag sa pananampalataya kay Hesukristo, sa kabila ng mga panliligalig at pag-uusig ng kanilang mga kalaban.  Sinubok ng liham na sagutin ang mga katanungan hinggil sa paghihirap at pagdurusa.

## Mga sanggunian 
## Mga panlabas na kawing 
* Unang Sulat ni Pedro (*1 Peter*), mula sa Ang Dating Biblia (1905)
* Unang Sulat ni Pedro, Buong Bibliya sa wikang Tagalog, mula sa AngBiblia.net
* 1 Pedro, Ang Salita ng Diyos (SND, 1998), Bibliyang Tagalog sa Internet (Bagong Tipan), BiblesInternational, BibleGateway.com

Kaurian:Bagong Tipan
Ikalawang Sulat ni Pedro

Ang **Ikalawang Sulat ni Pedro** o **2 Pedro** ay isang aklat sa Bagong Tipan na sa tradisyong Kristiyano ay isinulat ni Apostol San Pedro ngunit ayon sa mga iskolar ng Bibliya ay hindi maaaring isinulat ng isang Hudyo.  Kasama ng Unang Sulat ni Pedro, nakalaan ang sulat na ito para sa mga Kristiyanong nasa Asya Menor na nakaranas ng panliligalig ng ibang mga kababayan dahil sa bago nilang relihiyon, ang Kristiyanismo, na ayon sa may akda ng Pedro ay ang "tunay na relihiyon". Ito ay kumopya sa Sulat ni Hudas.
## Paglalarawan
Ang ikalawang sulat ni Pedro ay nagbibigay ng diin sa moralidad bilang isang mahalagang pagpapahalaga na pangkristiyano.  Ito ay bumabanggit ng tungkol sa mga sinungaling na mga guro ng pananampalataya, na nagpapalaganap ng mga erehiya o mga kamalian upang makapanlinlang ng unang mga Kristiyano.  Pinasisigla ni San Pedro ang unang mga Kristiyano at pinananatili niya ang mga ito sa Kristiyanismo sa pamamaraang pagbibigay diin sa diwa na ang mga aral at pangaral ni San Pedro ay nagmumula sa Diyos at si San Pedro ang saksi ng mga aral at pangaral na ito.
## Mga kinopyang reperensiya
*Tartarus sa Mitolohiyang Griyego (2:4)
*1 Enoch 13:1-2 (2:4)
*Kwento ni Ahiqar (2:22) "sa paglulubalob sa pusali ang babaing baboy na nahugasan."
*Aklat ng mga Kawikaan(2:22) 

## Mga sanggunian
## Mga panlabas na kawing 
* Ikalawang Sulat ni Pedro (*2 Peter*), mula sa Ang Dating Biblia (1905)
* Ikalawang Sulat ni Pedro, Buong Bibliya sa wikang Tagalog, mula sa AngBiblia.net
* 2 Pedro, Ang Salita ng Diyos (SND, 1998), Bibliyang Tagalog sa Internet (Bagong Tipan), BiblesInternational, BibleGateway.com

Kaurian:Bagong Tipan